《明叔每见过不久辄去仲威尤难招致索居书事呈二君》
宋代·赵蕃

可人费招呼，柰此陈与胡。问事失昏忘，论诗辨精粗。

清风不可失，白日易成晡。欲睡难安枕，翻书得踞炉。

聒人纷宿鸟，对面走饥鼯。啁哳聊容汝，睢盱反闯吾。

宁无捕黄口，亦有聘狸奴。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。